அசாம் ஒப்பந்தம்

அசாம் ஒப்பந்தம் (Assam Accord (1985) அசாமில் குடியேறி வாழும் வங்காளதேச மக்களை அசாமிலிருந்து வெளியேற்றுதல் தொடர்பாக இந்திய அரசும், அசாமிய இயக்கமான அசாம் கண பரிசத்தும்  Assam People's Council POLITICAL PARTY, INDIA15 ஆகஸ்டு 1985 அன்று  புதுதில்லியில் இந்தியப் பிரதமர் இராஜீவ் காந்தி முன்னிலையில் செய்து கொள்ளப்பட்ட ஒப்பந்தமாகும்.Text of Assam Accord, according to the Part II (A) The Assam Gazette 23 June 2015, pp 7Assam Accord from the South Asia Terrorism Portal

பின்னணி
அசாமில் குடியிருக்கும் வங்காளதேச அகதிகளை அசாம் மாநிலத்திலிருந்து வெளியேற்றக் கோரி அனைத்து அசாம் மாணவர்கள் ஒன்றியம் 1979-ஆம் ஆண்டு முதல் அசாம் முழுவதும் கடுமையாக போராட்டங்கள் நடத்தியது. இதன் விளைவாக அசாமில் குடியேறிய வங்காளதேச மக்களை வெளியேற்ற இந்திய அரசு ஒப்புக்கொண்டு, அசாம் இயக்கத்தவர்களுடன் 1985-இல் அசாம் ஒப்பந்தம் செய்து கொள்ளப்பட்டது. இதனால் வங்கதேச குடியேறிகளுக்கு எதிரான கலவரங்கள், வன்முறைகள் தற்காலிகமாக நின்றது.AASU questions Govts’ sincerity on Accord  , The Assam Tribune, 13 May 2007.

ஒப்பந்தத்தில் கையொப்பமிட்டவர்கள்
அசாம் மாணவர்கள் இயக்கப் பிரதிநிதிகள் சார்பில்
 பிரபுல்ல குமார் மகந்தா, தலைவர், அனைத்து அசாம் மாணவர்கள் ஒன்றியம்
 பிருகு குமார் புகான், பொதுச் செயலாளர், அனைத்து அசாம் மாணவர்கள் ஒன்றியம் 
 தீரஜ் சர்மா, பொதுச் செயலாளர், அனைத்து அசாம் மாணவர்கள் ஒன்றியம்

இந்திய அரசின் பிரதிநிதிகள் சார்பாக
 ஆர். டி. பிரதான், உள்துறை செயலாளர், இந்திய அரசு
 பி. பி. திரிவேதி, முதன்மைச் செயலாளர், அசாம் மாநில அரசு 

யார் முன்னிலையில்
 இராஜீவ் காந்தி, இந்தியப் பிரதமர்
வரலாறு
அசாம் ஒப்பந்தத்திற்குப் பின் அனைத்து அசாம் மாணவர்கள் ஒன்றியம், அசாம் கண பரிசத் எனும் அரசியல் கட்சியை துவக்கியது. 1985-இல் நடைபெற்ற அசாம் மாநில சட்டமன்றத் தேர்தலில் போட்டியிட்ட அசாம் கண பரிசத் கட்சியின் மாணவர் இயக்கத் தலைவர் பிரபுல்ல குமார் மகந்தா அசாம் மாநில முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை அசாம் மாநிலத்தில் 1985 - 1989 மற்றும் 1996 - 2001 என இரு முறை  ஆட்சி அமைத்தது 

ஒப்பந்தத்தின் விளைவுகள்
இந்த ஒப்பந்தத்திற்கிணங்க அசாம் மாநிலத்தில் மட்டும் இந்திய குடிமக்கள் பதிவேடு முறைப்படுத்தப்பட்டது. மேலும் டிசம்பர், 2019-இல் இந்திய நாடாளுமன்றத்தில் இந்தியக் குடியுரிமை (திருத்தச்) சட்டம் 2019 இயற்றப்பட்டது. 
இதனையும் காண்க
 இந்தியக் குடியுரிமை (திருத்தச்) சட்டம் 2019 
  லியாகத்-நேரு ஒப்பந்தம்

மேற்கோள்கள்

பகுப்பு:அசாம் வரலாறு
பகுப்பு:இந்தியாவின் ஒப்பந்தங்கள்